Kenilworth Road

Kenilworth Road je futbalový štadión v Lutone, Bedfordshire v Anglicku. Od roku 1905 je domovom futbalového klubu Luton Town. Vďaka postupu klubu Luton Town do Premier League v sezóne 2022/2023 sa Kenilworth Road stal štadiónom s najmenšou kapacitou v histórii Premier League. História Štadión prešiel od svojej pôvodnej výstavby v roku 1905 niekoľkými zásadnými zmenami. Pôvodná hlavná tribúna s balkónom nad strechou vyhorela v roku 1921 a pred začiatkom sezóny 1922/1923 bola nahradená súčasnou tribúnou. Nová hlavná tribúna bola rozdelená na dve časti: horné podlažie obsahovalo drevené sedadlá, takže na tejto tribúne bol zákaz fajčenia. Spodné podlažie bolo na státie. Keď sa v sezóne 1932/1933 prvýkrát začala počítať návštevnosť priemerná domáca návštevnosť klubu bola 5 868 divákov. Kapacita Kenilworth Road v tom čase bola 25 000 divákov, takže sa nepovažovalo za potrebné štadión vylepšovať. Avšak len o tri roky neskôr, 25. apríla 1936 zápas proti Coventry City prilákal 23 142 divákov — v tom čase klubový rekord. Bolo prijaté rozhodnutie zrekonštruovať štadión, ktorý sa nachádzal už v havarijnom stave a práce na ňom sa začali na konci nasledujúcej sezóny. Tribúna Kenilworth End bola rozšírená, Oak Road End dostala strechu a hlavné práce boli vykonané aj na hlavnej tribúne (Main Stand). Po týchto krokoch bol štadión rovnakej kvality ako konkurencia a kapacita sa navýšila na 30 000. Svetlá na štadióne boli nainštalované v roku 1953 a v roku 1991 boli tribúny na štadióne zrekonštruované zo státia na sedenie podľa odporúčaní Taylorovej správy. Zákaz pre fanúšikov hostí 13. marca 1985 hral Luton proti Millwallu na štadióne Kenilworth Road v šiestom kole FA Cupu. Už po 14 minútach bol zápas prerušený, keď hosťujúci fanúšikovia začali robiť problémy na tribúnach a vstupovať na ihrisko. Rozhodca odvolal oba tímy na 25 minút do šatne a následne ich zavolal naspäť a zápas sa dohral. Po záverečnom hvizde a víťazstve Lutonu 1:0 spôsobila ďalšia invázia na ihrisko a následné nepokoje priaznivcov hostí značné škody na štadióne a v jeho okolí. Ukázalo sa, že mnohí zo zatknutých boli priaznivci iných tímov ako Millwall. Predseda klubu David Evans na to reagoval tak, že od začiatku sezóny 1986/1987 zakázal všetkým fanúšikom hostí zákaz vstupu na štadión. Zaviedol aj systém, ktorý vyžadoval, aby aj domáci priaznivci nosili členské karty, aby sa mohli zúčastniť zápasov. Futbalová liga trvala na tom, aby Luton uvoľnil zákaz pre zápasy Ligového pohára. Keď Evans odmietol dovoliť fanúšikom Cardiff City navštíviť Kenilworth Road zápas druhého kola, klub bol vylúčený zo súťaže. Zákaz pokračoval štyri sezóny s výnimkami pre pohárové zápasy, až kým Luton Town zákaz zrušil úplne pred začiatkom sezóny 1990/91. Tribúny Štadión ma 5 tribún – oproti rovnomennému stánku Kenilworth stojí Oak Road End a naľavo je Main Stand ktorý je po jeho pravej strane lemovaný stánkom Davida Preecea. Oproti Main Standu sa nachádzajú skyboxy. Rekordy Najvyšší rekord v návštevnosti na tomto štadióne bol zaznamenaný 4. marca 1959. 30 069 divákov sa prišlo pozrieť na zápas proti Blackpoolu v FA Cupe. Najvyššia návštevnosť vo futbalovej lige bola zaznamená 5. novembra 1955. 27 911 divákov videlo Luton hrať proti Wolverhamptonu Wanderers v prvej divízii. Najvyšší sezónny priemer pre Luton na Kenilworth Road bol 21 455 divákov v sezóne 1955/56. Najnižší sezónny priemer v počte divákov na štadióne v sezóne 1988/1999 - iba 5 527. Sezóna 1990/91 znamenala poslednýkrát, kedy návštevnosť v sezóne prekročila 10 000, čo predstavuje priemer 10 313 divákov. Referencie Pozri aj Zoznam futbalových štadiónov v Anglicku Zdroj Tento článok je čiastočný alebo úplný preklad článku Kenilworth Road na anglickej Wikipédii.